හිසට වහලක් නොමැති සෑම ජන කොටසකටම නිවෙසක් ලබාදීම මහින්ද චින්තනයේ ඉදිරි දැක්මේ ජනතාවාදී සද්ක්‍රියාවක් බවත් එය මෙලොව වශයෙන් කීර්තියක් සහ පරලොව වශයෙන් මා හැඟි පුණ්‍ය කර්මයක් බවත් හෝමාගම ශ්‍රීලනිප ප්‍රධාන සංවිධායක හා අධ්‍යාපන ඇමැති බන්දුල ගුණවර්ධන මහතා පැවසීය.ඇමැතිවරයා එසේ පැවසුවේ පසුගිය දින ලියන්වල සමෘද්ධි බැංකුව මගින් දිරිය පියස වැඩපිළිවෙළට අනුව ලෝක කාන්තා දිනයට සමගාමීව කිරිවත්තුඩුව පදිංචි බී. ජී. කිරිමැණිකේ මහත්මියට නිවෙසක් ඉදිකර පරිත්‍යාග කිරීම සඳහා පසුගියදා පැවති උත්සවයේදී ප්‍රධාන ආරාධිතයා ලෙස සහභාගි වෙමිනි.91 වැනි වියේ පසුවන කිරිමැණිකේ මහත්මිය පදිංචිව සිටියේ ඉතා කුඩා පැල්පතක ටකරන් කෑලි සහ ඉටි රෙදි වලින් ආවරණය කර ගනිමින් තම පුතා ලේලි සහ කුඩා මුනුබුරා සමගය.මෙම දරු පවුල ගැන තොරතුරු දැනගත් සමෘද්ධි නිලධාරී එච්. ටී. වසන්ත මහතා පාදුක්ක ප්‍රාදේශීය ලේකම් එස්. එච්. හේවගේ මහතාගේ උපදෙස් මත සමෘද්ධි බැංකුවෙන් රුපියල් ලක්ෂයක් සහ ප්‍රදේශයේ පරිත්‍යාගශීලීන්ගෙන් ලබාගත් ආධාර මත මෙම නිවෙස ඉදි කර ඇත.ඇමැති බන්දුල ගුණවර්ධන මහතා මෙසේද කීවේය.